OzLabs/hebrew-wiki-articles huggingface dataset:
רוברטה (סרט)

רוברטה (באנגלית: Roberta) הוא סרט מוזיקלי אמריקאי משנת 1935, בבימויו של ויליאם סייטר, עם פרד אסטר, ג'ינג'ר רוג'רס, איירין דאן ורנדולף סקוט בתפקידים הראשיים.

התסריט מבוסס על המחזמר "רוברטה" של ג'רום קרן ואוטו הרבך שהועלה בברודוויי ב-1933. עיבוד נוסף לרוברטה הופק ב-1952 בשם "Lovely to Look At" בבימויו של מרווין לרוי.

מהשירים התפרסמו "אתמול" ("Yesterday"), שיר נוגה אותו שרה איירין דאן וכן "עשן חודר לעינייך" ("Smoke gets in your eyes"), שיר זה זכה להצלחה עצומה בשנת 1958 בביצוע להקת הפלאטרס והוא מושמע עד היום. גם הוא מושר בפי איירין דאן ולצליליו רוקדים פרד אסטר וג'ינג'ר רוג'רס.

השיר "Lovely to Look At" היה מועמד לפרס אוסקר לשיר המקורי הטוב ביותר.

==תקציר העלילה==
האק היינס (פרד אסטר) מגיע עם להקתו וידידו ג'ון (רנדולף סקוט) לנמל לה הבר כדי להופיע במועדון של אלכסנדר ווידה (לואיס אלבני) בפריז. ווידה מקבל אותם בכעס כי הוא הזמין קבוצת אינדיאנים ולא אנשים לבנים מאינדיאנה שאינו רוצה בהם.

ג'ון אומר כי בפריז יש לו דודה עשירה בשם מיני (הלן ווסטלי) בעל סלון אופנה יוקרתי בשם "רוברטה".

הם מגיעים לפריז ובבית דודתו פוגש ג'ון את סטפניה (איירין דאן), העוזרת הראשית שלה ומתאהב בה. האק פוגש שם את ליזי (ג'ינג'ר רוג'רס) שמתפארת בתואר של רוזנת אך הוא מכירה אותה כשהיו זוג בארצות הברית. היא מארגנת לקבוצה הופעה במועדון רוסי כדי שהאק לא יחשוף אותה. האר מופיע שם עם ליזי והם שרים "I Won't Dance".

הדודה נוטה למות וסטפני שרה לה את השיר העצוב "Yesterday" שבסופו היא מתה ומורישה את בית האופנה לג'ון שאין לו מושג איך לנהל אותו.

לג'ון יש חברה בארצות הברית בשם סופי (קלייר דוד) והיא מגיעה לפריז לאחר ששמעה על הירושה. האק וסטפני טומנים לה מלכודת ומציעים לה שמלה חשופה שג'ון דוחה אותה. היא נפרדת בכעס מג'ון.

סטפני מגיעה למועדון עם השוער של "רוברטה", ולדיסלב (ויקטור וארקוני) שג'ון חושד שהוא המאהב שלה. היא שרה לבקשתו של ולדיסלב את "Smoke gets in your eyes".

בינתיים מנהלים האק וסטפני את "רוברטה" ומתכננים תצוגת אפנה מפוארת בה הם רוקדים ושרים. ג'ון מגיע ומתברר לו שולדיסלב הוא בן דוד של סטפני. הוא מתוודה בפניה על אהבתו והם מתנשקים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|פרד אסטר
|האק היינס
|
|-
|ג'ינג'ר רוג'רס
|ליזי
|
|-
|איירין דאן
|סטפני
|
|-
|רנדולף סקוט
|ג'ון
|
|-
|הלן ווסטלי
|דודה מיני
|בכלת סלון רוברטה
|-
|קלייר דוד
|סופי
|
|-
|לואיס אלברני
|ווידה
|בעל מועדון
|-
|ויקטור וארקוני
|ולדיסלב
|
|}

==קישורים חיצוניים==

* [https://www.youtube.com/watch?v=mlrfjSeMRPY קדימון לרוברטה], באתר יוטיוב
* [https://www.tcm.com/tcmdb/title/3677/roberta#overview רוברטה], באתר TCM
* [https://www.youtube.com/watch?v=0sLAe5PDjvc איירין דאן שרה Yesterday], באתר יוטיוב
* [https://www.dailymotion.com/video/x2gx3x5 איירין דאן שרה Smoke get in your eyes], באתר יוטיוב
* [https://www.youtube.com/watch?v=iAVKeIjrbYU איירין דאן שרה Lovely to look at], באתר יוטיוב
* [https://www.youtube.com/watch?v=6CTR3d2Ly80 I Won't Dance], באתר יוטיוב
* [https://www.youtube.com/watch?v=lC5AiM5UBM8 אסטר ורוג'רס שרים ורוקדים Smoke gets in your eyes], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי RKO
קטגוריה:סרטי שחור-לבן אמריקאיים
קטגוריה:סרטים מבוססי מחזות זמר
קטגוריה:סרטים מוזיקליים אמריקאיים
קטגוריה:סרטים אמריקאיים משנת 1935
ריביירה סקרה

קניון נהר סיל בריביירה סקרה
"ייננות הרואית" - כרמים על גדותיו התלולות של נהר סיל
ריביירה סקרה (בגליסית: Ribeira Sacra) הוא אזור גאוגרפי בדרום גליסיה הכולל את גדותיהם של הנהרות קבה (Cabe), סיל ומיניו. האזור שוכן בדרום מחוז לוגו וצפון מחוז אורנסה. מונפורטה דה למוס משמשת כבירתו הבלתי רשמית של האזור והיא גם העיר הגדולה באוכלוסייתה באזור זה.
בשנת 2019 הגיש משרד התרבות הספרדי את מועמדותו של האזור להכרזתו כאתר מורשת עולמית של אונסק"ו והיא נידונה בכינוס ה-45 של ועדת המורשת העולמית, בשנת 2022, אך לא התקבלה.

==שם האזור==
משמעותו המילולית של שם האזור היא "גדת הנהר הקדושה" וזאת, ככל הנראה כאזכור למנזרים הרבים אשר שכנו על גדות הנהרות באזור. עדות כתובה ראשונה לשמו של האזור נמצאה במסמך מ-21 באוגוסט 1124, במנזר במונטדרמו (Montederramo) שבמחוז אורנסה. שמו של האזור החל להיות נפוץ לאחר שהוזכר בכתבי ההיסטוריון הספרדי אנטוניו דה יפס (1552–1618).

==מאפייני האזור==
קניון נהר סיל, המשמש גבול טבעי בין מחוז לוגו למחוז אורנסה, הוא אחד המאפיינים הבולטים של האזור. על גדות הקניון מערכת אקולוגית עשירה ונופים מרהיבים. במקום הוקמו מצפורים המשמשים לתצפית על הנוף. חלק ניכר משטחי ריביירה סקרה הוכרזו שטחי Natura 2000, אזורים להגנת הטבע בתחום האיחוד האירופי.

18 מבני מנזרים עדיין עומדים על תילם באזור הריביירה סקרה ומשמשים אתרי תיירות, אחד הבולטים שבהם הוא מנזר סנטו אסטבו (Mosteiro de Santo Estevo de Ribas de Sil) על גדתו הדרומית של קניון נהר סיל. חלק ממבנה המנזר הוכשר כמלון יוקרה ברשת Paradores de Turismo de España.

==כינוי מקור==
היינות המיוצרים בריביירה סקרה זכו להגנת כינוי מקור ומהווים חלק מן המטבח הגליסיאני ומופקים בעיקר מענבי מנסיה (Mencía). הכרמים באזור מרוכזים על הגדות התלולות של הנהרות והגפנים גדלות בטרסות אבן. הגישה הקשה לכרמים היקנו לייננות בריביירה סקרה מעמד של "ייננות הרואית" (Heroic Viticulture). אזור זה נודע ביינותיו עוד בתקופה הרומית והמסורת באזור מספרת כי יין אמנדי מריביירה סקרה הובא לארמונו של יוליוס קיסר ברומא.

==מסלולי הליכה==
אזור ריביירה סקרה נודע בזכות שבילי ההליכה המסומנים הרבים בו. שביל ההליכה הבולט הוא דרך סנטיאגו החורפית (Camino de Invierno). עולי הרגל לסנטיאגו, המבקשים להימנע מחציית רכסי ההרים המושלגים בגבולה של גליסיה, סוטים מן "הדרך הצרפתית" בפונפרדה, חוצים את קניון נהר הסיל בדרכם למונפורטה דה למוס ומשם לסנטיאגו דה קומפוסטלה, במסלול שאורכו 275 ק"מ. שביל זה הוכר רשמית כאחד מנתיבי העלייה לרגל, לצורך קבלת "קומפוסטלה", בשנת 2016.

==קישורים חיצוניים==

* [https://turismo.ribeirasacra.org/en/ מועצת התיירות של ריביירה סקרה]

==הערות שוליים==

קטגוריה:גליסיה: גאוגרפיה
מהומן

מְהוּמָן הוא דמות מקראית, אחד מסריסי המלך אחשוורוש המוזכר במגילת אסתר.

== שמו ==
יש האומרים ששמו במקור הוא "מהימנא" שפירושו סריס. יש חוקרים הסוברים ששמו של מהומן מגיע משורש עברי, אמן, ופירושו של השם הוא נאמן או סריס.<ref name=":0">ראו אנציקלופדיה מקראית כרך ד</ref>

יש חוקרים שמשווים את מהומן לשמו של אחד המלאכים הגדולים בדת זרתוסטרא, ששמו היה Vahu manah שפירושו הגות טובה, מחשבה טובה.<ref name=":0" />

חלק מהחוקרים סוברים גם שמהומן הוא ממוכן שהיה אחד מרואי פני המלך.<ref name=":0" />

== בסיפור המגילה ==
מהומן נזכר במגילת אסתר פעם אחת כאחד משבעת הסריסים שנשלחו להביא את ושתי במהלך המשתה שארגן אחשוורוש:
: .<ref>.</ref>

ושתי סירבה לבוא, ובעקבות כך נגזר עליה עונש מוות.

== הערות שוליים ==

קטגוריה:סריסי אחשוורוש
כרשנא

כַּרְשְׁנָא הוא דמות מקראית, אחד משרי פרס ומדי של המלך אחשוורוש המוזכר במגילת אסתר.

== בסיפור המגילה ==
כרשנא נזכר במגילת אסתר פעם אחת כאחד משרי פרס ומדי שחשבו מה לעשות לושתי, לאחר שלא הגיע למשתה שעשה אחשוורוש.<ref></ref>

== שמו ==
יש החוקרים הסבורים ששמו מגיע מהמילה האווסטית karasna, שפירושה תמיר. חוקרים אחרים חושבים שהמקור לשמו של כרשנא הוא המילה karsha, שבאה מן הפועל Karsh שפירושו ח.ר.ש, בצירוף עם המילה har שפירושה אדם. כלומר, לפי חוקרים אלו, פירוש שמו של כרשנא הוא החורש.<ref name=":0">ראו אנציקלופדיה מקראית, כרך ד</ref>

יש הסוברים שהסריסים והשרים הם אותם בני אדם, רק בהיפוך סדר השמות. לפי חוקרים אלו, כרשנא הוא גם כרכס, והשם כרשנא הוא במקור כרכס אך הוא שונה בהשפעת השם מרסנא.<ref name=":0" />

== במדרשים ובחז"ל ==
במדרש אבא גוריון נאמר שכרשנא היה מאפריקה.<ref>מדרש אבא גוריון א</ref><ref>אוצר אישי התנ"ך, האות כ', עמוד רלב</ref>

== הערות שוליים ==

קטגוריה:שרי פרס ומדי
שתר

שֵׁתָר הוא דמות מקראית, אחד משרי פרס ומדי של המלך אחשוורוש המוזכר במגילת אסתר.

== בסיפור המגילה ==
שתר נזכר במגילת אסתר פעם אחת כאחד משרי פרס ומדי שחשבו מה לעשות לושתי, לאחר שלא הגיעה למשתה שעשה אחשוורוש.<ref></ref>

== שמו ==
רוב החוקרים סוברים ששמו לקוח מהמילה האווסטית Šoiθra. חוקרים מסוימים פירשו את המילה הזאת בתור המילה "מלוכה" וחוקרים אחרים פירשו אותה בתור המילה מחוז או מושב. החוקרים שסוברים שפירוש המילה היא מחוז, סוברים אז שפירוש שמו של שתר הוא תושב.<ref>ראו אנציקלופדיה מקראית כרך ח</ref>

== הערות שוליים ==

קטגוריה:שרי פרס ומדי
אדמתא

אַדְמָתָא הוא דמות מקראית, אחד משרי פרס ומדי של המלך אחשוורוש המוזכר במגילת אסתר.

== בסיפור המגילה ==
אדמתא נזכר במגילת אסתר פעם אחת כאחד משרי פרס ומדי שחשבו מה לעשות לושתי, לאחר שלא הגיעה למשתה שעשה אחשוורוש.<ref></ref>

== שמו ==
יש חוקרים הסוברים ששמו לקוח מהמילה הארית adamâyita, שפירושה בלתי מנוצח. חוקרים אחרים סבורים שהשם לקוח מהמילה הפרסית admat שפירושה שר צבא או מנהיג.<ref>ראו אנציקלופדיה מקראית כרך א</ref>

==בתרבות==
בסרט לילה אחד עם המלך, זומם אדמתא לבצע הפיכה ולהפוך למלך.

== הערות שוליים ==

קטגוריה:שרי פרס ומדי
אבו טאלב

אבּו טַאלִב בּן עָבְּד אל-מֻטָלִבּ (בערבית: أبو طالب بن عبد المطلب,  535 – 619)<ref></ref> היה אביו של האימאם הצחאבי הח'ליפה עלי בן אבי טאלב, ודודו של הנביא מוחמד<ref></ref>. אף על פי שהוא היה ידוע כאבו טאלב, שמו האמיתי נתון למחלוקת. יש האומרים ששמו היה עמראן, בעוד אחרים מאמינים כי שמו היה עבד אל-מנאף<ref></ref>.

==משפחה==
אביו של אבו טאלב היה עבד אל-מטלב בן האשם, ואמו הייתה פאטמה בנת עמרו בן עאיד' בן עמראן בן מח'זום. אחותו הייתה צפייה, ואחיו היו אל-עבאס, אל-חארת', עבדאללה, אל-זובייר, חמזה, ואבו להב. אבו להב ואשתו (של אבו להב) הם הנושא בו עוסקת סורת אל-מסד.

אשתו של אבו טאלב הייתה פאטמה בנת אסד, וילדיהם היו טאלב, עקיל, ג'עפר, עלי, פאח'יתה, ג'ומאנה, ורייטה<ref></ref>. לפי מקורות שונים, היה לאבו טאלב בן נוסף מאישה אחרת, ושמו היה טולייק<ref></ref>.

==השקפה דתית==
ההיסטוריונים חלוקים בדעותיהם בנוגע להשקפתו הדתית של אבו טאלב, יש האומרים שהוא היה פוליתאיסט שדחה את האסלאם<ref></ref>, בעוד אחרים גורסים כי הוא היה מונותאיסט<ref></ref>.

==אילן יוחסין==

== ראו גם ==
* אהל אל-בית
* מוסלמים
*ג'עפר בן אבי טאלב

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ערבים
קטגוריה:ילידי 535
קטגוריה:נפטרים ב-619
תרשיש (מגילת אסתר)

תַרְשִׁישׁ הוא דמות מקראית, אחד משרי פרס ומדי של המלך אחשוורוש המוזכר במגילת אסתר. שרים אלו היו היחידים שיכלו לבוא אל המלך כל יום.<ref></ref>

== בסיפור המגילה ==
תרשיש נזכר במגילת אסתר פעם אחת, כאחד משרי פרס ומדי, שאיתם התייעץ אחשוורוש בשאלה מה לעשות לוושתי לאחר שלא הגיעה למשתה שערך:<ref></ref>

== שמו ==
יש חוקרים הסוברים ששמו מגיע מהמילה בפרסית עתיקה tršus שפירושה בעל תאוה. חוקרים אחרים סבורים שהמקור לשם הוא מהמילה tršaiča, שנגזרת מהמילה trša שפירושה לפחד.<ref>ראו אנציקלופדיה מקראית כרך ח</ref>

== מוצאו ==
במדרש אבא גוריון נאמר שמוצאו היה מארץ "קרשון".

== הערות שוליים ==

קטגוריה:שרי פרס ומדי
יאקוב גריננוולד

יאקוב גריננוולד (בגרמנית: Jakob Grünenwald; 30 בספטמבר 1821 – 26 בספטמבר 1896) היה צייר ומאייר ז'אנרי גרמני משוואביה.

== קורות חייו ==
יעקב גריננוולד היה ילדו השמיני של בעל חווה יוהאן גיאורג גריננוולד ואשתו רוזינה.

בשנת 1840 החל את הכשרתו כצייר היסטוריה בבית הספר לאמנות של שטוטגרט אצל ברנהרד פון נאר ויוהאן פרידריך דיטריך, שם העדיף להתמקד בנושאים דתיים.<ref></ref>

בשנת 1853 עבר למינכן, מקום מושבה של האקדמיה לציור, המעוז האמנותי באותה תקופה, שם עבד עם קרל אברט, אנטון בריית' ואלברט קאפיס ועם אמנים ממינכן כמו קרל שפיצווג.

בשנת 1855 נישא למריה דורותיאה ראפ משטוטגרט.

גריננוולד קיבל עבודות ציבוריות שונות והיה מיוצג בתערוכות רבות ברחבי גרמניה עד שנת 1881 – בדרזדן, ברלין ובארמון הזכוכית של מינכן. כששהה במינכן התמסר בעיקר לציור ז'אנר ויצר את מרבית יצירותיו הידועות.

כאשר דעך העניין בעבודתו במינכן, הוא מונה לפרופסור בבית הספר לאמנות בשטוטגרט בשנת 1877 בתיווכו של מורו לשעבר נאר, כך שהפרנסה שלו הובטחה. הוא עבד שם כראש כיתת הרישום עד מותו. תלמידיו כללו קרל באואר, קרל הרטמן והרמן פלויר. כחבר בוועדה של "האגודה לאמנות נוצרית בכנסייה האוונגליסטית בוירטמברג", הוא השפיע על האמנות הדתית באותה העת, שעמדה גם במוקד עבודתו המוזמנת בתקופה זו.<ref>Petra Scheible-Schober, Jürgen Helmbrecht: Jakob Grünenwald 1821–1896. Ein schwäbischer Genremaler. Anton H. Konrad Verlag, Weißenhorn 1996</ref>

גריננוולד נקבר בבית העלמין בשטוטגרט בקבר עם סלע פשוט.

== יצירתו ==
במשך תקופה ארוכה גריננוולד נשכח כצייר, אף שהיה פופולרי מאוד במהלך חייו וכמה מציורי הז'אנר שלו (בעלת הבית, החתן והכלה השוואביים זוכים לברכת הסבתא) שימשו באופן נרחב כהדפסים נפוצים.

רק בשנות השמונים, כאשר ציורי הז'אנר שוב זכו לפופולריות רבה יותר, התגלה גריננוולד מחדש. הוא מיוצג גם עם עבודות במוזיאון לנדס וירטמברג.

אוסף מעבודותיו נמצא במוזיאון העירוני של אברסבאך "אלטה פוסט" והורחב לקראת יום הולדתו ה-200

== גלריה ==
<gallery mode=packed heights=180>
File:Jakob Grünenwald – Heimweg.jpg
File:Jakob Grünenwald – Jetzt ist er kaputt!.jpg
File:Jakob Grünenwald – Kasperletheater.jpg
File:Jakob Grünenwald – Mittagsruhe.Jpeg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1821
קטגוריה:גרמנים שנפטרו ב-1896
מרס (דמות מקראית)

מֶרֶס הוא דמות מקראית, אחד משרי פרס ומדי של המלך אחשוורוש המוזכר במגילת אסתר.

== בסיפור המגילה ==
מרס נזכר במגילת אסתר פעם אחת כאחד משרי פרס ומדי שחשבו מה לעשות לושתי, לאחר שלא הגיעה למשתה שעשה אחשוורוש.<ref></ref>

== שמו ==
יש חוקרים הגוזרים את שמו מהמילה Mansā שפירושה מבחן או ניסיון. חוקרים אחרים גוזרים את שמו מהשם מהאווסטי Marsha-Van שהוא רוח הגורמת לשכחה, ואז פירוש שמו של מרס הוא השכחן.<ref>ראו אנציקלופדיה מקראית, כרך ה</ref>

== הערות שוליים ==

קטגוריה:שרי פרס ומדי
מרסנא

מַרְסְנָא הוא דמות מקראית, אחד משבעת שרי פרס ומדי של המלך אחשוורוש המוזכר במגילת אסתר.

== בסיפור המגילה ==
מרסנא נזכר במגילת אסתר פעם אחת כאחד משרי פרס ומדי שחשבו מה לעשות לושתי, לאחר שלא הגיעה למשתה שעשה אחשוורוש.

== בתרבות ==
בסרט לילה אחד עם המלך המגולל את סיפור מגילת אסתר, דמותו של מרסנא מגולמת על ידי השחקן אסיף בסרה .

קטגוריה:שרי פרס ומדי
יחסי מלזיה–תוניסיה

יחסי מלזיה–תוניסיה הם יחסי חוץ דו-צדדיים בין מלזיה לתוניסיה. יחסים דיפלומטיים בין המדינות כוננו ב-1957. היחסים הם בעיקר יחסים כלכליים עם כמה הסכמים שנחתמו.<ref name="mt">Farush Khan (25 May 1994). [https://news.google.com/newspapers?nid=1309&dat=19940525&id=xa4mAAAAIBAJ&pg=4676,2462360 "Malaysia, Tunisia to step up trade and bilateral relations"]. New Straits Times.</ref>

== יחסים כלכליים ==
בשנת 1993, יחסי הסחר בין שתי המדינות עמדו על 16.47 מיליון MYR עם ייצוא מלזי הגיע ל-12.49 מיליון MYR ואילו הייצוא התוניסאי הגיע לכ-3.98 מיליון MYR. בשנת 2013 תוניסיה הזמינה השקעות של החברות המלזיות במיוחד בפיתוח עירם בספקס.<ref></ref> בנוסף לכך, תוניסיה מעוניינת להשקיע במלזיה במיוחד במוצרי בנקאות אסלאמית ומוצרי חלאל.<ref></ref>

== יחסי חינוך ==
תוניסיה הציעה מקומות לסטודנטים מלזיים באוניברסיטת א-זיתונה ואילו מלזיה סיפקה מקומות לסטודנטים תוניסאים באוניברסיטה הבינלאומית לאסלאם במלזיה.

== נציגויות דיפלומטיות ==
* מלזיה מיוצגת בתוניסיה באמצעות שגרירותה באלג'יר, אלג'יריה.
* תוניסיה מיוצגת במלזיה באמצעות שגרירותה בג'קרטה, אינדונזיה.<ref></ref>

== הערות שוליים ==
יחסי גינאה המשוונית – קוריאה הצפונית

יחסי גינאה המשוונית–קוריאה הצפונית הם היחסים הנוכחיים וההיסטוריים בין גינאה המשוונית לקוריאה הצפונית.

== סקירה כללית ==
יחסים דיפלומטיים בין הרפובליקה של גינאה המשוונית ובין הרפובליקה הדמוקרטית העממית של קוריאה (הידועה כצפון קוריאה) כוננו ב-1969, שנה אחת לאחר הכרזת העצמאות של גינאה המשוונית מספרד. מנהיגה הראשון של המדינה, פרנסיסקו מסיאס נגמה שלאחר מכן הפך לנשיא וכיהן בתפקיד זה עד הוצאתו להורג, היה מנהיג של אחד המשטרים הכי אכזריים ביבשת האפריקאית. למרות גישתו האנטי-קומוניסטית, הוא שמר על יחסים קרובים עם ברית המועצות ועם מדינות פרו-סובייטיות אחרות, כשקוריאה הצפונית הייתה אחת מהן. כמו המשטר בזאיר של מובוטו ססה סקו, קוריאה הצפונית תמכה במסיאס נגמה למרות ההתנגדות האידאולוגית שלו לקומוניזם.

בתחילת שנות ה-70 של המאה ה-20, גינאה המשוונית חתמה על הסכמים צבאיים, טכנולוגיים וכלכליים עם מדינות סוציאליסטיות רבות, כשאחת מהן הייתה צפון קוריאה. חיילים מצבא העם הקוריאני גם נשלחו כיועצים לצבא גינאה המשוונית. בהשראת מפלגת הפועלים של קוריאה, המפלגה החוקית היחידה במדינה, שונתה שמה של "המפלגה הלאומית המאוחדת" ל"מפלגת הפועלים הלאומית המאוחדת" ביולי 1971.

לאחר שפרנסיסקו מסיאס נגמה הודח משלטונו והוצא להורג על ידי האחיין שלו תאודורו אוביאנג נגמה מבאסוגו ב-1979, משפחתו ברחה לפיונגיאנג, שם שלושת ילדיו גודלו על ידי הממשלה הצפון קוריאנית. אחת מהם, מוניק, עזבה את קוריאה הצפונית ב-1994 אחרי 15 שנה. ב-2013 היא פרסמה את זיכרונותיה, בספר "אני מוניק, מפיונגיאנג".

למרות זאת, יחסים קרובים המשיכו להתקיים גם אחרי ההפיכה, ונשארו פעילים. ב-2011 יאנג היונג-סופ, סגנית נשיא אספת העם העליונה, הגיעה לביקור בן ארבעה ימים בגינאה המשוונית. ב-2013 הנשיא תאודורו אוביאנג נגמה מבאסוגו קיבל את "הפרס הבינלאומי הראשון של קים ג'ונג-איל" על ידי משלחת צפון קוריאנית. ב-2016, קים יונג-נאם מצפון קוריאה ביקר בגינאה המשוונית וניהל שיחות חביבות עם הנשיא תאודורו אוביאנג. ב-2018, גינאה המשוונית דיווחה שהיא ניתקה את קשריה הכלכליים עם צפון קוריאה והחזירה עובדים צפון קוריאנים למולדתם בהתאם לסנקציות של האומות המאוחדות. למרות זאת, צפון קוריאה דיווחה על המשך יחסי הידידות.

== נציגויות דיפלומטיות ==
* גינאה המשוונית אינה מיוצגת בקוריאה הצפונית לא בדרג השגרירות ולא בדרג הקונסוליה.
* קוריאה הצפונית מחזיקה בגינאה המשוונית שגרירות במלאבו.

==ראו גם==
* יחסי החוץ של קוריאה הצפונית

==קישורים חיצוניים==

==הערות שוליים==
בזתא

בִּזְּתָא הוא דמות מקראית, אחד מסריסי המלך אחשוורוש המוזכר במגילת אסתר.

== בסיפור המגילה ==
בזתא נזכר במגילת אסתר פעם אחת כאחד משבעת הסריסים שנשלחו להביא את ושתי במהלך המשתה שארגן אחשוורוש<ref></ref>

: .

ושתי סירבה לבוא, ובעקבות כך נגזר עליה עונש מוות.

== שמו ==
חוקרים מסוימים סוברים שבמקור שמו לא היה בזתא אלא מזדן. יש חוקרים הסוברים ששמו מגיע מהמילה Dâta, שפירושה נתינה.<ref name=":0">ראו אנציקלופדיה מקראית כרך ב</ref>

במדרשים נכתב: "בזתא בוז ביתיה, חרבונא אחריב ביתיה, בגתא ואבגתא בוז ובזבוז".<ref>אסתר רבה (וילנא) פרשה ג.</ref>

== הערות שוליים ==

קטגוריה:סריסי אחשוורוש
בגתא

בִּגְתָא הוא דמות מקראית, אחד מסריסי המלך אחשוורוש המוזכר במגילת אסתר.

== בסיפור המגילה ==
בגתא נזכר במגילת אסתר פעם אחת כאחד משבעת הסריסים שנשלחו להביא את ושתי במהלך המשתה שארגן אחשוורוש<ref></ref>

: .

ושתי סירבה לבוא, ובעקבות כך נגזר עליה עונש מוות.

== שמו ==
הרבה חוקרים חושבים שבגתא ובגתן הם אותו אדם.

יש חוקרים הסוברים שהשמות של בגתא ובגתן שניהם מגיעים מאותה מילה בפרסית: Bagadâta, שפירושה נתנאל.<ref name=":0">ראו אנציקלופדיה מקראית כרך ב</ref>

במדרשים נכתב: "בזתא בוז ביתיה, חרבונא אחריב ביתיה, בגתא ואבגתא בוז ובזבוז".<ref>אסתר רבה (וילנא) פרשה ג.</ref>

== הערות שוליים ==

קטגוריה:סריסי אחשוורוש
זתר

זֵתַר הוא דמות מקראית, אחד מסריסי המלך אחשוורוש המוזכר במגילת אסתר.

== בסיפור המגילה ==
זתר נזכר במגילת אסתר פעם אחת כאחד משבעת הסריסים שנשלחו להביא את ושתי במהלך המשתה שארגן אחשוורוש<ref></ref>

: .

ושתי סירבה לבוא, ובעקבות כך נגזר עליה עונש מוות.

== שמו ==
בתרגום השבעים שמו של זתר שונה מאשר במגילת אסתר בעברית, ויש חוקרים שסוברים שהשם בתרגום השבעים הוא הנכון. לא יודעים מה הפירוש לשמו של זתר.<ref name=":0">ראו אנציקלופדיה מקראית כרך ב</ref>

== הערות שוליים ==

קטגוריה:סריסי אחשוורוש
כרכס

כַרְכַּס הוא דמות מקראית, אחד מסריסי המלך אחשוורוש המוזכר במגילת אסתר.

== בסיפור המגילה ==
כרכס נזכר במגילת אסתר פעם אחת כאחד משבעת הסריסים שנשלחו להביא את ושתי במהלך המשתה שארגן אחשוורוש.<ref></ref>

: .

ושתי סירבה לבוא, ובעקבות כך נגזר עליה עונש מוות.

== שמו ==
יש חוקרים הסוברים שהמקור לשם כרכס הוא מהמילה האווסטית Kahrkasa שפירושה הוא עיט.

יש הסוברים שהסריסים והשרים הם אותם בני אדם, רק בהיפוך סדר השמות. לפי חוקרים אלו, כרכס הוא גם כרשנא, והשם כרשנא הוא במקור כרכס אך הוא שונה בהשפעת השם מרסנא.<ref name=":0">ראו אנציקלופדיה מקראית, כרך ד</ref>

== הערות שוליים ==

קטגוריה:סריסי אחשוורוש
רשות ניקוז

רשות ניקוז היא תאגיד סטטוטורי, האמון על טיפול בניקוז המים וטיפוח נחלים באזור מסוים במדינת ישראל. רשויות הניקוז השונות החלו לקום בשנות ה-60 בהתאם ל"חוק הניקוז וההגנה מפני שיטפונות" (1957) ו"לצו הניקוז וההגנה מפני שיטפונות" (1960). רשויות הניקוז כפופות לשר החקלאות ואינן פועלות בשטחי יהודה ושומרון, מכיוון שחוק הניקוז אינו תקף באזורים אלו.

עד שנת 1996 פעלו כ-26 רשויות שונות ב-40% משטח ישראל. רשויות אלו פעלו בעיקר בשטח המועצות האזוריות. לאחר חורף 1991–1992 ופרסום דו"ח של מבקר המדינה בנושא, הוחלט לארגן מחדש את הרשויות, ולהקים כ-11 רשויות בלבד שיפעלו בכל הארץ.

בישראל פועלות 11 רשויות ניקוז:
* ירדן דרומי
* שקמה בשור
* ערבה
* שורק לכיש
* ים המלח
* כרמל
* גליל מערבי
* כינרת
* שרון
* קישון
* ירקון

== הערות שוליים ==

*
קטגוריה:המשרד להגנת הסביבה
קטגוריה:ישראל: ארגונים
קטגוריה:ישראל: תאגידים סטטוטוריים
ראומה

ראומה היא דמות מקראית מספר בראשית. פילגשו של נחור אחי אברהם ואמם של טבח גחם, תחש ומעכה.<ref></ref>

ככל הנראה, ראומה היה שם של שבט שהתגורר באזור לבנון, ומשם הם התפשטו לשאר הארץ.<ref name=":0">ראו אנציקלופדיה מקראית כרך ז</ref>

השם ראומה נגזר כנראה מהמילה ראם.<ref name=":0" />

== הערות שוליים ==

קטגוריה:אישים בספר בראשית
קטגוריה:פרשת וירא
פרנץ הטווני

פרנץ הטווני, ברון (בהונגרית: Hatvany Ferenc; בודפשט, 29 באוקטובר 1881 – לוזאן, 7 בפברואר 1958) היה צייר יהודי-הונגרי. אחיו הצעיר של הצייר ואספן האמנות, הסופר הברון לאיוש הטווני.

== ביוגרפיה ==
בודה. פרנץ הטווני התגורר בווילה בין השנים 1923 – 1944.]]
פרנץ הטווני נולד במשפחה יהודית כבנם של הברון שאנדור הטווני-דויטש (1852–1913), ושל אמו הברונית אמה הטווני-דויטש (1858–1901). משנת 1892 למד בגימנסיה בבודפשט. הוא סיים את ארבע שנות הגימנסיה הנמוכות במערכת הציבורית ואת ארבע הכיתות הגבוהות כתלמיד פרטי. הוא סיים את לימודיו בשנת 1900 והמשיך לימודי אמנות בבודפשט אצל אדולף פניאש ושאנדור ביהרי, לאחר מכן במושבת האמנים של באיה מארה, וכן בפריז אצל הצייר ז'אן-פול לורנס (Jean-Paul Laurens).

משנת 1899 הוא הציג בתערוכות עם תמונות העירום שלו, שהראו את השפעה של ז'אן-אוגוסט-דומיניק אנגר. בציוריו הודגשו פלסטיות ואובייקטיביות. זו בולטת יותר בדיוקנאותיו שצוירו בצבעי אפיון חיים יותר (למשל:אישה בכובע כחול). לאחר שנת 1935 השפעתו של בלה צובל שררה ביצירותיו. הן הושפעו גם מפוסט-אימפרסיוניזם. הוא בילה שנים באיטליה, בגרמניה ובספרד, הציג בתערוכות אוסף רבות שם (בשנת 1912 בברלין ובפריז) ובהונגריה במוזיאון ארנסט (1914, 1918).

היה לו מוניטין של אספן אמנות ידוע. הוא השקיע חלק נכבד מעושרו והכנסתו להעשרת אוסף האמנות שלו, שנבחר בטעם מעולה, בעיקר יצירות מופת צרפתיות והונגריות. האוסף התפזר (ברובו נשדד) במהלך ולאחר מלחמת העולם השנייה.

== היצירות משמעותיות באוסף ==
* טינטורטו: דיוקן גבר (1570) - נלקח לברית המועצות כשלל מלחמה;
* אל גרקו: משה בהר סיני (כ־1567–1570) - הרקליון, המוזיאון הלאומי;
* ז'אן-אוגוסט-דומיניק אנגר: האמבטיה הקטנה (1826) - וושינגטון, גלריית הזיכרון של פיליפס;
* דלקרואה: המחנה הערבי (1863) - המוזיאון לאמנויות יפות;
* ז'אן-בטיסט קאמי קורו: מריאטה חולמנית (1869–1870) - נלקחה לברית המועצות כשלל מלחמה;
* גוסטב קורבה: מתאבקים (1853) - מוזיאון לאמנויות יפות;
* מאנה: בר הפולי-ברג'ה (1881-82) - לונדון, מכון קורטולד;
* סזאן: מזנון (כ־1873–1877) - מוזיאון לאמנויות יפות;
* פיקאסו: אמא עם ילד (1904) - מוזיאון לאמנויות יפות.
בשנת 1915 הוא זכה במדליית הזהב הגדולה הממלכתית של הונגריה. משנת 1947 התגורר בפריז.

== לקריאה נוספת ==
* [http://mek.oszk.hu/00300/00355/html/ABC05727/06052.htm לקסיקון ביוגרפי הונגרי]: 1978-1991.
* לקסיקון יהודי הונגרי. 1929. [http://mek.oszk.hu/04000/04093/html/0354.html פרנץ הטווני]
*[https://web.archive.org/web/20070929095952/http://hungart.euroweb.hu/english/h/hatvany/index.html ביוגרפיה פרנץ הטווני] (באנגלית)
== קישורים חיצוניים ==

קטגוריה:ניצולי השואה
קטגוריה:מהגרים מהונגריה
קטגוריה:ציירים יהודים הונגרים
קטגוריה:משפחת הטווני-דויטש
קטגוריה:ברונים יהודים-הונגרים
קטגוריה:אצולה יהודית הונגרית
קטגוריה:בודפשט: אישים
קטגוריה:יהדות בודפשט
קטגוריה:אספני אמנות יהודים
קטגוריה:ציירים הונגרים
קטגוריה:הונגרים שנולדו ב-1881
קטגוריה:הונגרים שנפטרו ב-1958
תאגיד הטכנולוגיה בתחום החלל של סין

תאגיד הטכנולוגיה בתחום החלל של סין (בסינית: 中国航天科技集团), או CASC (ראשי תיבות של China Aerospace Science and Technology Corporation) הוא הקבלן הראשי של תוכנית החלל הסינית. החברה בבעלות ממשלתית ויש לה מספר תתי-גופים כפופים המתכננים, מפתחים ומייצרים מגוון חלליות, משגרים, מערכות טילים אסטרטגיות וטקטיות וציוד קרקעי. היא הוקמה רשמית ביולי 1999 כחלק מפעולת רפורמה בממשלת סין, בעבר הייתה חלק מתאגיד התעופה האווירית הסינית. גלגולים שונים של התוכנית מתוארכים אחורה אפילו עד שנת 1956.

== ישויות כפופות ==
=== מתחמי מו"פ וייצור ===
* האקדמיה הסינית לטכנולוגיית רכב שיגור (CALT)
** סין אנרג'ין אינטרנשיונל (אחזקות) בע"מ
* האקדמיה לטכנולוגיית הנעה מוצקה וחלל (AASPT)
* האקדמיה הסינית לטכנולוגיית חלל בסין (CAST)
* האקדמיה לטכנולוגיית הנעה נוזלית בחלל (AALPT)
* האקדמיה הטכנולוגית לחלל בסצ'ואן (SAAT)
* האקדמיה לטכנולוגיה של חלל בשנגחאי (SAST)
* האקדמיה הסינית לטכנולוגיית אלקטרוניקה וחלל (CAAET)
* האקדמיה הסינית לאווירודינמיקה וחלל (CAAA)
* תקשורת לוויין בסין<ref></ref>
** APT Satellite International
*** APT לווין אחזקות
* תאגיד התעשייה הסינית הגדולה בסין (CGWIC)<ref name="ps20130928">
</ref><ref></ref>
* סין חלל בינלאומי אחזקות
* בייג'ינג שנז'ו טכנולוגיות תוכנה חלל
* סין ספייססאט<ref name="sm20200410">https://sciencemetro.com/space/chinese-space-resource-utilization-firm-origin-space-signs-deal-for-space-telescope/, 10 April 2020, accessed 16 May 2020.</ref>
* צ'יינה סוויי - אספקת צילומים
* אחזקות השקעות בתעופה וחלל בסין<ref name="easysmart"></ref>
** (Easy Smart Limited (

=== יחידות כפופות ישירות ===
* מכון התקנים לאסטרונאוטיקה בסין
* הוצאת סין אסטרונאוטיקה
* ארכיון החלל
* מרכז תקשורת וחלל
* חדשות החלל של סין
* האגודה הסינית לאסטרונאוטיקה
* מרכז פיתוח והחלפת כישרונות וחלל
* משרד דפוס חלל

== מחלוקת ==
בשל פעילות לא חוקית לכאורה, בנובמבר 2020 הוציא נשיא ארצות הברית דונלד טראמפ צו ביצוע האוסר על כל חברה אמריקאית או אדם יחיד להחזיק במניות בחברות שמחלקת ההגנה של ארצות הברית ציין כי יש לו קשרים לצבא השחרור העממי, שכלל את CASC.<ref></ref><ref></ref><ref></ref>

== ראו גם ==
* מינהל החלל הסיני
* תאגיד התעשייה האווירית של סין
* נורינקו

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות בבעלות ממשלת סין
קטגוריה:חברות תקשורת לווינית
קטגוריה:תוכנית החלל הסינית
אדסיליה רומבלי

אדסיליה פרנסיסקה רומבלי (בהולנדית: Edsilia Francisca Rombley; נולדה ב-13 בפברואר 1978) היא זמרת ומנחת טלוויזיה הולנדית.

== קריירה ==
רומבלי נולדה ב-13 בפברואר 1978 באמסטרדם, הולנד. מקור הוריה הוא בארובה וקוראסאו מההאנטילים ההולנדיים.

הקריירה של רומבלי החלה בשנת 1995 כשהייתה שותפה בלהקה בשם Dignity יחד עם גרציה גורה, קארימה למגארי וסוזן האפס. שנה לאחר מכן הן נכנסו למצעד הסינגלים עם שירם "Talk To Me" ו-"Hold Me" מאלבום האוסף שלהן בשם "No Sweat".

בשנת 1996 זכתה רומבלי בגמר ה-Soundmixshow, תחרות כישרונות הולנדית. בשנת 1997 זכתה במוניטין בינלאומי, הודות להופעתה ב-European Soundmix Show. באותה שנה הקליטה גם את אלבומה הראשון "Thuis".

בשנת 1998, ייצגה רומבלי את הולנד בתחרות האירוויזיון 1998 שהתקיימה בברמינגהאם, בריטניה. בתחרות היא צברה 150 נקודות וסיימה במקום הרביעי בתחרות. הייתה זו התוצאה הטובה ביותר של הולנד מאז זכייתה ב-1975.

אלבומה הראשון באנגלית יצא לאור זמן קצר לאחר השתתפותה באירוויזיון.

בשנת 2002 הוציאה אדסיליה את אלבומה השני "פנים אל פנים". האלבום הופק על ידי טיירד אוסטרהויז. קודם הוצאתו פרסמה את הסינגל "מה עשית לי", שהפך מועמד בקטגוריה לשיר ה-R&B הטוב ביותר בפרסי TMF. אותו שיר זיכה אותה במועמדות בשנת 2003, כמו גם מועמדות לפרס אדיסון עבור 'האמן הטוב ביותר'. בשנת 2003 יצא לאור "פנים אל פנים" בגרמניה, אך זכה להצלחה מינימלית בלבד.

בשנת 2006 השתתפה רומבלי בתוכנית הטלוויזיה "רוקדים עם כוכבים". היא הודחה לאחר הביצוע הרביעי.

רומבלי ייצגה את הולנד שוב באירוויזיון 2007 שהתקיים בהלסינקי, פינלנד. היא הופיעה עם השיר "על גבי העולם" אך לא הצליחה להעפיל לשלב הגמר. רומבלי גם הגישה את הניקוד של הולנד באירוויזיון 1999.

ב-4 בדצמבר 2019, היא הוכרזה כאחת משלושת המנחים לקראת אירוויזיון 2020 ברוטרדם לצדם של שנטל יאנזן, ניקי דה יאחר ויאן סמיט. לאחר ביטול האירוע בשל מגפת הקורונה, הנחתה את האירוע החלופי אירוויזיון: Europe Shine a Light. לאחר מכן הוחלט שתנחה את אירוויזיון 2021.

== קישורים חיצוניים ==

* 

== הערות שוליים ==

קטגוריה:נציגי הולנד באירוויזיון
קטגוריה:מוזיקאים הולנדים
קטגוריה:מנחי האירוויזיון בהולנד
קטגוריה:משתתפי אירוויזיון 2007
קטגוריה:משתתפי אירוויזיון 1998
קטגוריה:הולנדיות שנולדו ב-1978
קטגוריה:הולנדים שנולדו ב-1978
יחסי אוסטרליה–תוניסיה

יחסי אוסטרליה–תוניסיה הם היחסים הדיפלומטיים שבין הקהילייה של אוסטרליה לבין הרפובליקה התוניסאית.

== סיוע ישיר ==
תוכנית הסיוע הישיר (DAP) היא תוכנית מענקים קטנה הממומנת מתקציב הסיוע של אוסטרליה. דגש התוכנית הוא על הקלה בתלאות הומניטריות בסיסיות ומהווה מרכיב בלתי נפרד מתוכנית הפיתוח מעבר לים באוסטרליה. במסגרת התוכנית אוסטרליה מעניקה סיוע ישיר לתוניסיה בפרויקטים המפחיתים עוני ומשיגים פיתוח בר קיימא העולה בקנה אחד עם האינטרס הלאומי של אוסטרליה.

== נציגויות דיפלומטיות ==
* אוסטרליה מיוצגת בתוניסיה באמצעות הנציבות העליונה שלה בוולטה, מלטה.
* תוניסיה מחזיקה באוסטרליה שגרירות בקנברה.

== קישורים חיצוניים ==

* [https://www.dfat.gov.au/geo/tunisia/Pages/tunisia יחסי אוסטרליה–תוניסיה], באתר משרד החוץ האוסטרלי

== הערות שוליים ==
רשות ניקוז ונחלים שקמה בשור

רשות ניקוז ונחלים שקמה בשור היא רשות ניקוז ותאגיד סטטוטורי, אשר אחראית על ניקוז וטיפוח הנחלים בצפון ומערב הנגב. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש מועצת עומר, פיני בדש. המנהל הכללי הוא ד"ר נחמיה שחף. שטח רשות ניקוז ונחלים שקמה בשור הוא 5.9 מיליון דונם, והיא הגדולה בארץ. הנחלים המרכזיים העוברים בשטח הרשות הם: חברון, באר שבע, הבשור, שקמה, חנון, אבטח, ניצנה וגרר.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996) וצו רשויות נחלים ומעיינות (2003).

מבין הפרויקטים שקידמה הרשות, ניתן למנות את:
* הנצחת אריאל שרון בנחל שקמה.
* הקמת פארק קמפינג באגם ירוחם.
* בניית "גשר הצינורות" בנחל בשור.

== רשויות מקומיות בשטח הרשות ==
* ערים: אופקים, אשקלון, באר שבע, דימונה, רהט, שדרות, נתיבות.
* מועצות מקומיות: חורה, ירוחם, כסיפה, להבים, לקייה, מיתר, עומר, ערערה בנגב, שגב שלום, תל שבע.
* מועצות אזוריות: אשכול, בני שמעון, חוף אשקלון, לכיש, מרחבים, נאות חובב, שער הנגב, שדות נגב.

== קישורים חיצוניים ==
* 
* 

== הערות שוליים ==

קטגוריה:מועצה אזורית אשכול
קטגוריה:מועצה אזורית בני שמעון
קטגוריה:מועצה אזורית חוף אשקלון
קטגוריה:מועצה אזורית לכיש
קטגוריה:מועצה אזורית מרחבים
קטגוריה:מועצה אזורית שער הנגב
קטגוריה:אופקים
קטגוריה:אשקלון
קטגוריה:באר שבע
קטגוריה:דימונה
קטגוריה:המשרד להגנת הסביבה
קטגוריה:ירוחם
קטגוריה:להבים
קטגוריה:מועצה אזורית שדות נגב
קטגוריה:נתיבות
קטגוריה:רהט
שקמה-בשור
קטגוריה:שדרות
רשות ניקוז ונחלים כינרת

רשות ניקוז ונחלים כינרת היא רשות ניקוז ותאגיד סטטוטורי, אשר אחראית על ניקוז וטיפוח הנחלים באזור הגולן והכנרת. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. בשנת 2021 תקציב הרשות עמד על כ-65,350,962 שקלים חדשים. שטח רשות הניקוז כינרת הוא כ-2.4 מיליון דונם.

הרשות מנוהלת על ידי מועצה בת 29 נציגי הרשויות המקומיות שבשטח הרשות וכשלושה נציגים ממשרדי החקלאות, הבריאות והסביבה.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

מבין הפרויקטים שקידמה רשות ניקוז ונחלים כינרת, ניתן למנות את:
* שיקום מעיין תרפ"ו ועין שרונה.במעיין תרפ"ו ובסביבתו נעשו עבודות פיתוח ושיקום, כולל הבריכה, שהוצאה ממנה כל הסחופת והלכלוך והמקום הפך לאתר בילוי והתרגעות.שיקום סביבתו של כל מעיין עלה כחצי מיליון ש"ח.

== קישורים חיצוניים ==
* 

== הערות שוליים ==

קטגוריה:הכנרת
כנרת
קטגוריה:מועצה אזורית גולן
קטגוריה:מועצה אזורית עמק הירדן
קטגוריה:טבריה
רשות ניקוז ונחלים ירדן דרומי

רשות ניקוז ונחלים ירדן דרומי היא רשות ניקוז ותאגיד סטטוטורי, אשר אחראית על ניקוז וטיפוח הנחלים בצפון ומערב בקעת הירדן. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש המועצה האזורית עמק המעיינות יורם קרין והמנהל הכללי הוא עובד יבין, המכהן בתפקיד מאז שנת 2016. שטח רשות ניקוז ונחלים ירדן דרומי הוא 662,000 דונם (מתוכם כ-25 אלף הם הנחלים עצמם). הנחלים העוברים בשטח הרשות הם: הירדן, תבור, יששכר וחרוד.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

משרדי רשות הניקוד ירדן דרומי ממוקמים בקיבוץ בית השיטה.

== רשויות מקומיות בשטח הרשות ==
* מועצה אזורית עמק המעיינות
* מועצה אזורית הגלבוע
* מועצה אזורית עמק יזרעאל
* מועצה אזורית הגליל התחתון
* כפר כמא
* כפר תבור
* שבלי - אום אל-גנם
* עין מאהל
* אכסאל
* דבורייה
* נוף הגליל
* עפולה
* בית שאן

== קישורים חיצוניים ==
* 

== הערות שוליים ==

קטגוריה:בית שאן
קטגוריה:מועצה אזורית הגלבוע
קטגוריה:מועצה אזורית הגליל התחתון
קטגוריה:מועצה אזורית עמק המעיינות
קטגוריה:מועצה אזורית עמק יזרעאל
קטגוריה:נוף הגליל
קטגוריה:עפולה
ירדן דרומי
קטגוריה:כפר תבור
קטגוריה:כפר כמא
שלף (דמות מקראית)

שָׁלֶף הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, אֲבִימָאֵל, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.<ref></ref> 

שלף ככל הנראה היה שבט שהתגורר בדרום ערב.<ref>ראו אנציקלופדיה מקראית כרך ז</ref>

== הערות שוליים ==

קטגוריה:בני יקטן
ירח (דמות מקראית)

יֶרַח הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, אֲבִימָאֵל, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.<ref></ref>

ירח ככל הנראה היה שבט שהתגורר בדרום ערב, וכן יש טירה בתימן בשם יראח' ואחד האזורים בתימן נקרא וארח'.<ref name=":0">ראו אנציקלופדיה מקראית כרך ז</ref> יש הסוברים שהוא התגורר באזור עומאן.<ref name=":0" />

== הערות שוליים ==

קטגוריה:בני יקטן
הדורם

הֲדוֹרָם הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, אֲבִימָאֵל, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.<ref></ref>

הדורם כנראה התגורר באזור תימן, וחוקרים מסוימים וגם רב סעדיה גאון השוו אותו לאזור בתימן הנקרא צ'מאר. יש חוקרים הסוברים שהדורם התגורר בתימן, איפה שנמצא כיום אהל אל-הדר.<ref name=":0">ראו אנציקלופדיה מקראית כרך ב</ref>

פירוש השם הדורם הוא האל הדד רם.<ref name=":0" />

== הערות שוליים ==

קטגוריה:בני יקטן
אוזל

אוּזָל הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אֲבִימָאֵל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.<ref></ref>

אוזל הוא ככל הנראה שם של קבוצה אתנית או שם של אזור גאוגרפי.<ref name=":0">ראו אנציקלופדיה מקראית כרך א</ref>

== הערות שוליים ==

קטגוריה:בני יקטן
דרך נוף כרמל

תחילת דרך נוף כרמל ליד יער היערנים 
שביל נוף הכרמל באזור קרן הכרמל
דרך נוף כרמל היא דרך נופית סלולה בכורכר בהר הכרמל שאורכה כ־23 ק"מ. הדרך עבירה בימים לא גשומים לכל כלי הרכב. בימים גשומים היא עבירה רק לרכבי שטח.

תחילת הדרך ביער היערנים על כביש 7212 בעיר נשר ליד סימן הק"מ השלישי. זוהי הנקודה הצפונית ביותר של הדרך. סופה בקרן הכרמל והיא הנקודה הדרומית ביותר. חלק הדרך מיער היערנים כק"מ מזרחה עובר בשטחה המוניציפלי של נשר.

לאורך הדרך נמצאים תצפיות נוף ואטרקציות למטיילים. בתחילת הדרך נמצא חניון יער היערנים הכולל שולחנות פיקניק וגם ברזי מים. בהמשך נמצא חניון שבילי רון לזכרם של אלוף-משנה אביאל רון וילדיו עופר וענת שנרצחו בפיגוע בפיגוע במסעדת מצה בשנת 2002. לאחריו מצפור מיכל סיטון מקריית טבעון שהוקם לזכרה לאחר שנהרגה ב-2007 בדרך לחופשה בסיני.

לאחר התצפית אנדרטה לזכרו של הטייס מוטי שרון שנהרג בתאונת מסוק ב-1988 בעת הצבת אבן גבול מספר 51. הדרך מסתיימת במצפה עופר שבו מגדל לגילוי שריפות. מצפור נוסף על הדרך הוא מצפור טייסת העמק שצופה אל בסיס רמת דוד ועמק יזרעאל לזכרו של הנווט ליאור הררי שנהרג בתאונת אימונים במרץ 2007. באזור המצפור קיים חניון פיקניקים.

לאורף הדרך בעונות הפריחה סתיו, חורף ואביב, פרחים האופייניים לכרמל כגון כלניות מצויות, רקפות, נוריות, סוגי סחלבים וצבעונים. בחורש עצי אלון קטלב וצמחייה האופיינית לחורש ים-תיכוני.

==גלריית תמונות==
{| align=center
|<gallery widths="200px" heights="170px" perrow="4">
קובץ:כלניות מיוחדות בדרך נוף כרמל ליד יער היערנים (1).jpg|כלניות מיוחדות בדרך נוף כרמל ליד יער היערנים 
Oser. Tayessey HaEmek 071.jpg|עמק יזרעאל ממצפור טייסת העמק שעל הכרמל. פסי האבן מדמים את מסלולי הטיסה של בסיס רמת דוד הנראה ברקע
כלניות מצויות בדרך נוף כרמל (4).jpg|פריחה לצד הדרך
</gallery>
|}

==קישורים חיצוניים==

* [https://www.tiuli.com/points-of-interest/71/דרך-נוף-כרמל דרך נוף כרמל], באתר טיולי

==הערות שוליים==

קטגוריה:הכרמל
קטגוריה:דרכי נוף
קטגוריה:נשר (עיר): גאוגרפיה
רשות ניקוז ונחלים ערבה

רשות ניקוז ונחלים ערבה היא רשות ניקוז ותאגיד סטטוטורי, אשר אחראית על ניקוז וטיפוח הנחלים בערבה ודרום הנגב. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש מועצת חבל אילות, חנן גינת. המנהל הכללי הוא אורן קורין. שטח הרשות הוא 4.9 מיליון דונם (4,900 קמ"ר), והיא השנייה בגודלה בארץ, אחרי רשות ניקוז ונחלים שקמה בשור<ref></ref>. הנחל המרכזי בשטח הרשות הוא נחל הערבה. נחלים נוספים הם ביתרון, בת שבע, חולית, יהב, כרמה וצופר.

בשנת 2021 תקציב רשות הניקוז עמד על כ-43 מיליון שקלים חדשים<ref></ref>.

הרשות פועלת מתוקף "חוק הניקוז וההגנה מפני שיטפונות" (1957)<ref></ref>, צו הניקוז (1960)<ref></ref>, אכרזת הניקוז (1996)<ref></ref>, וצו רשויות נחלים ומעיינות (2003)<ref></ref>.

== רשויות מקומיות בשטח הרשות ==
* ערים: אילת
* מועצות אזוריות: כלל המועצות חבל אילות וערבה תיכונה וחלק משטחן של מועצות אזוריות רמת הנגב ותמר

== קישורים חיצוניים ==
* 

== הערות שוליים ==

קטגוריה:אילת
קטגוריה:מועצה אזורית הערבה התיכונה
קטגוריה:מועצה אזורית חבל אילות
קטגוריה:מועצה אזורית רמת הנגב
קטגוריה:מועצה אזורית תמר
ערבה
דקלה (דמות מקראית)

דִּקְלָה הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אוּזָל, אֲבִימָאֵל, עוֹבָל, שְׁבָא, אוֹפִר (אופיר), חֲוִילָה ויוֹבָב.<ref></ref>

דקלה, ככל הנראה התגורר כמו שאר אחיו בערב ובעיקר באזור תימן. יש חוקרים מסוימים שהעידו על מקום בתימן בשם דקלה.<ref name=":0">ראו אנציקלופדיה מקראית כרך ב</ref>

השם דקלה מגיע מעץ הדקל.<ref name=":0" />

== הערות שוליים ==

קטגוריה:בני יקטן
עובל

עוֹבָל או עֵיבָל הוא דמות מקראית. בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אוּזָל, דִּקְלָה, אֲבִימָאֵל, שְׁבָא, אוֹפִר (אופיר), חֲוִילָה ויוֹבָב.<ref></ref>

בפרשת תולדות בני נח בספר בראשית נקרא עוֹבָל, ובמקבילה בדברי הימים נקרא עֵיבָל.

עובל, ככל הנראה התגורר כמו שאר אחיו בערב ובעיקר באזור תימן. יש חוקרים מסוימים הסוברים שעובל התגורר בין צנעא לאל-חדידה.<ref name=":0">ראו אנציקלופדיה מקראית כרך ו</ref>

לא יודעים מה פירוש השם עובל ועיבל.<ref name=":0" />

== הערות שוליים ==

קטגוריה:בני יקטן
אברהם רפאל קורייאט

אברהם רפאל קורייאט (1730 – ספטמבר 1805) היה דיין במוגדור שבמרוקו ובליבורנו שבאיטליה, מחבר הספר "זכות אבות".

==ביוגרפיה==
אברהם קורייאט נולד בטיטואן שבמרוקו לרבי יהודה, מדייני המקום ונצר לשושלת רבנים שפעלה במרוקו. למד מאביו תורה ואף החשיב אותו למורו ורבו.

נשא לאישה את בתו של רבי משה הכהן, חתנו של רבי כליפא בן מלכא. בשנת ה'תקמ"ז (1787) עבר עם משפחתו אל העיר מוגדור וכיהן שם כדיין. בשנת ה'תקנ"ו (1796) אנו מוצאים אותו בליבורנו שבאיטליה כאחד מדייני ורבני המקום. אחיו יצחק קורייאט כיהן אף הוא כדיין במקום. בליבורנו פגש בו רבי אברהם כלפון והביא בספרו פסקים ודברי תורה ששמע מפיו. סופר עליו ששקד בתורה אף על פי שהיה עני.

רבי אברהם חיבר את הספר "זכות אבות" הכולל: שו"ת בענייני חושן משפט - פרי פעילתו המשפטית כדיין, מעט מחידושי אביו, הערות על ביאורי רבי אליהו מזרחי לרש"י על התורה, ודרשות. רבי שמואל הכהן, אחי אשתו ודיין ומשורר בליבורנו, הגיה את ספרו "זכות אבות" ובראש הספר כתב הקדמה אודות המחבר. בין שאר התארים הוא כינה אותו, כפי שכינוהו גם רבני ליבורנו המסכימים, בתואר "המקובל האלהי", ואף צירף שיר לכבודו. הספר יצא לאור בפיזה תקע"ב.

העידו עליו שהיה מתוודה כל לילה בקול בכיה ובדמע.

כשנה לפני מותו חווה צער כפול בפטירת בנו רבי משה ואחיו רבי יצחק. רבי אברהם נפטר ב-י"א בחשון ה'תקס"ו (ספטמבר 1805).

===משפחתו===
לרבי אברהם נולדו שני בנים ובת:
* רבי יהודה - מקובל ומחבר הספר "מאור ושמש" (ליבורנו, תקצ"ט). היה רבו המובהק של אחיינו רבי אליהו בן אמוזג.
* רבי משה - נפטר צעיר לימים.
* קלרה - אשת רבי אברהם בן אמוזג, בנם הוא רבי אליהו בן אמוזג.

==קישורים חיצוניים==
* 
* 
* 

==הערות שוליים==

קטגוריה:ליבורנו: רבנים
קטגוריה:רבנים מרוקאים
קטגוריה:אסואירה: רבנים
קטגוריה:מחברי ספרי שו"ת
קטגוריה:נפטרים ב-1805
דייגו קרלוס

דייגו קרלוס סנטוס סילבה (בפורטוגזית: Diego Carlos Santos Silva; נולד ב-15 במרץ 1993) הוא כדורגלן ברזילאי, המשחק בעמדת הבלם באסטון וילה.

==קריירת מועדונים==
דייגו קרלוס החל את קריירת הבוגרים שלו במדי דספורטיבו ברזיל בעונת 2012/2013.

ב-1 בינואר 2013 עבר דייגו בהשאלה לסאו פאולו.

דייגו חתם בהשאלה לעונת 2013/2014 בפאולסיטה.

דייגו הושאל למדוריירה וחזר לקבוצתו לאחר חודש.

ב-2 ביולי 2014, נמכר לאשטוריל ויצא להשאלה בפורטו בספטמבר 2019, אך שיחק רק בקבוצת המילואים של המועדון שם שיחק ב-19 משחקים.

ב-יוני 2016, חתם דייגו בנאנט לחמש שנים עבור 2 מיליון אירו.

ב-31 במאי 2019, חתם בסביליה לחמש שנים עבור 15 מיליון אירו.

בעונת 2019/2020 בליגה האירופית לקח חלק בזכייתה של סביליה בתואר.

ב-26 במאי 2022 חתם באסטון וילה מהפרמייר ליג. ב-5 באוגוסט ערך הופעת בכורה בהפסד 0–2 לבורנמות'.

==קריירת נבחרות==
ב-3 בנובמבר 2020, נקרא לנבחרת ברזיל לצמד משחקי מוקדמות מונדיאל 2022 נגד נבחרת ונצואלה ונבחרת אורוגוואי מפני שאדר מיליטאו ורודריגו קאיו בלמי הנבחרת שהיו בסגל, נפצעו.

==תארים==
* הליגה האירופית: 2019/2020

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:סאו פאולו: כדורגלנים
קטגוריה:כדורגלני סאו פאולו
קטגוריה:כדורגלני אשטוריל
קטגוריה:כדורגלני נאנט
קטגוריה:כדורגלני סביליה
קטגוריה:כדורגלני אסטון וילה
קטגוריה:ברזילאים שנולדו ב-1993
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
דן פסח

דן (דני) פסח הוא קצין צה"ל בדימוס דרגת תת-אלוף. שירת כטייס מסוקים וכטייס קרב בחיל האוויר, פיקד על בסיס נבטים ועל בסיס חצרים.

==ביוגרפיה==
פסח שירת כטייס בחיל האוויר. במחצית הראשונה של שנות השישים עבר קורס טיסה במסוקים בבית הספר לטיסה של צבא ארצות הברית בפורט ראקר שבאלבמה. הוא הוכשר כטייס סופר פרלון ושירת כקצין ההדרכה הראשון של טייסת 114 שהוקמה ב-1966. במלחמת ששת הימים השתתף בפעולות חילוץ וסיוע, והיה ממחלצי מפקד טייסת 116 יהונתן שחר שמטוסו הופל בגזרה המצרית. לאחר המלחמה השתתף בחילוץ הנפגעים מטיבוע המשחתת אילת. במבצע הלם ב-1968, חילץ מעומק מצרים את כוח סיירת צנחנים בפיקודו של מתן וילנאי. 

בהמשך שירותו שירת כטייס סקייהוק, הוא שימש סגן מפקד טייסת 115 במלחמת ההתשה. בתחילת 1973 מונה למפקדה הראשון של טייסת 140 שהוקמה כטייסת קרב וטייסת קורס האימון המבצעי שהפעילה מטוסי סקייהוק. הוא שימש מדריך ראשי בבית הספר לטיסה, סגן מפקד בסיס עציון, מפקד בסיס נבטים, מפקד בסיס חצרים, מפקד היחידה לשיתוף פעולה וראש מטה פיקוד הצפון.

מכתב שכתב למשורר יהונתן גפן, הופיע בספר "על הקרשים" מאת גפן, שבו הביע פסח את הערכתו להופעה של גפן אל מול היחידה שפיקד עליה פסח.

לאחר שחרורו מצה"ל שימש מנהל מפעל של חברת עלית בנצרת עילית ומנהל פרויקטים בקבוצת שטראוס. למשך תקופה קצרה בסוף 2003 כיהן כמנהל תיכון בליך ברמת גן.

==הערות שוליים==

קטגוריה:טייסי חיל האוויר הישראלי
קטגוריה:מפקדי בסיס חצרים
קטגוריה:מפקדי בסיס נבטים
קטגוריה:ראשי מטה פיקוד הצפון
קטגוריה:מנהלי בתי ספר ישראלים
קטגוריה:תתי-אלופים בחיל האוויר
קטגוריה:מפקדי היחידה לשיתוף פעולה
קטגוריה:ישראלים שנולדו במאה ה-20
אבימאל

אֲבִימָאֵל הוא דמות מקראית. הוא בנו של יקטן ואחיהם של 12 אחיו: אַלְמוֹדָד, שָׁלֶף, חֲצַרְמָוֶת, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ויוֹבָב.

אבימאל, ככל הנראה התגורר כמו שאר אחיו בערב ובעיקר באזור תימן.<ref name=":0">ראו אנציקלופדיה מקראית כרך ו</ref>

פירוש שמו של אבימאל הוא, ככל הנראה, אכן אבי הוא אל.<ref name=":0" />

== הערות שוליים ==

קטגוריה:בני יקטן
רשות נחל וניקוז שורק לכיש

רשות נחל וניקוז שורק לכיש היא רשות ניקוז ותאגיד סטטוטורי, אשר אחראית על ניקוז וטיפוח הנחלים בשפלה ובמישור החוף הדרומי. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. שטח רשות נחל וניקוז שורק לכיש הוא כמיליון וחצי דונם שבהם מתגוררים כ-980 אלף איש. הנחלים המרכזיים העוברים בשטח הרשות הם לכיש, שורק, גוברין, האלה ועקרון.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

בשנת 2021 תקציב הרשות עמד על כ-32.6 מיליון ש"ח.

ביקורת רבה נמתחה על רשות הניקוז לאחר הצפות משמעותיות בבסיס חצור של חיל האוויר.

מבין הפרויקטים שקידמה רשות נחל וניקוז שורק לכיש, ניתן למנות את:
* בניית בריכת ניקוז בקיבוץ חולדה.

== רשויות מקומיות בשטח הרשות ==
* ערים – אשדוד, בית שמש, יבנה, ירושלים, נס ציונה, קריית גת, קריית מלאכי, ראשון לציון, רחובות
* מועצות מקומיות – אבו גוש, באר יעקב, בני עי"ש, גדרה, גן יבנה, מבשרת ציון, מזכרת בתיה, קריית יערים, קריית עקרון
* מועצות אזוריות – באר טוביה, ברנר, גדרות, גזר, גן רווה, חבל יבנה, יואב, לכיש, מטה יהודה, נחל שורק, שפיר

== קישורים חיצוניים ==
* 

== הערות שוליים ==

שורק לכיש
קטגוריה:אשדוד
קטגוריה:בית שמש
קטגוריה:יבנה
קטגוריה:באר יעקב
קטגוריה:מבשרת ציון
קטגוריה:אבו גוש
קטגוריה:קריית יערים
קטגוריה:קריית עקרון
קטגוריה:מזכרת בתיה
קטגוריה:גדרה
קטגוריה:גן יבנה
קטגוריה:נס ציונה
קטגוריה:קריית מלאכי
קטגוריה:קריית גת
קטגוריה:ירושלים: ארגונים
קטגוריה:מועצה אזורית ברנר
קטגוריה:מועצה אזורית גדרות
קטגוריה:מועצה אזורית באר טוביה
קטגוריה:מועצה אזורית גזר
קטגוריה:מועצה אזורית גן רווה
קטגוריה:מועצה אזורית חבל יבנה
קטגוריה:מועצה אזורית יואב
קטגוריה:מועצה אזורית נחל שורק
קטגוריה:מועצה אזורית מטה יהודה
קטגוריה:מועצה אזורית לכיש
קטגוריה:מועצה אזורית שפיר
קטגוריה:ראשון לציון
יובב (דמות מקראית)

יוֹבָב הוא דמות מקראית. הוא בנו של יקטן ואחיהם של 12 אחיו: אַלְמוֹדָד, חֲצַרְמָוֶת, שָׁלֶף, יֶרַח, הֲדוֹרָם, אוּזָל, דִּקְלָה, עוֹבָל, שְׁבָא, אוֹפִר (אופיר), חֲוִילָה ואֲבִימָאֵל.<ref></ref>

יובב, ככל הנראה התגורר כמו שאר אחיו בערב ובעיקר באזור תימן.<ref name=":0">ראו אנציקלופדיה מקראית כרך ג</ref>

אין הרבה הצעות לפירוש שמו של יובב. יש חוקרים מסוימים שאומרים שפירוש השם הוא התכונן לקרב, וחוקרים אחרים סוברים שפירוש השם הוא הריע.<ref name=":0" />

== הערות שוליים ==

קטגוריה:בני יקטן
יחסי אוסטרליה–תימן

יחסי אוסטרליה–תימן הם היחסים הדיפלומטיים שבין הקהילייה של אוסטרליה לבין הרפובליקה התימנית.

== סקירה כללית ==
לאוסטרליה יש מערכת יחסים דו-צדדית מוגבלת אך ידידותית המבוססת על שיתוף פעולה באמצעות פורומים בינלאומיים, כולל ה-IORA. מאז 2015, אוסטרליה סיפקה 40.25 מיליון דולר לתימן בסיוע הומניטרי באמצעות סוכנויות האו"ם. סיוע זה סיפק מזון, מחסה, מים, תברואה, שירותי בריאות והגנה לאנשים שנפגעו מאלימות.

== סחר והשקעות ==
הסביבה הביטחונית בתימן הקשתה מאוד על התפתחות הקשרים המסחריים. הסחר עם תימן נותר מוגבל, ומורכב בעיקר מייצוא חיטה אוסטרלי.

== נציגויות דיפלומטיות ==
* אוסטרליה מיוצגת בתימן באמצעות שגרירותה בריאד, ערב הסעודית.
* תימן מחזיקה באוסטרליה קונסוליה כללית בסידני.

== קישורים חיצוניים ==

* [https://www.dfat.gov.au/geo/yemen/yemen-country-brief יחסי אוסטרליה–תימן], באתר משרד החוץ האוסטרלי

== הערות שוליים ==
מבשם

מבשם הוא דמות מקראית, בנו של ישמעאל. למבשם היו 11 אחים: נביות, קדר, אדבאל, משמע, דומה, משא, חדד, תימא, יטור, נפיש, קדמה, בשמת.<ref></ref>

בדברי הימים מוזכר מבשם ברשימת צאצאי שמעון, מה שגרם להשערה שצאצאי שמעון התחתנו עם צאצאי ישמעאל.<ref name=":0">ראו אנציקלופדיה מקראית כרך ד</ref><ref></ref>

פירוש השם מבשם הוא בושם.<ref name=":0" />

== הערות שוליים ==

קטגוריה:בני ישמעאל
רשות ניקוז כרמל

רשות ניקוז כרמל היא רשות ניקוז ותאגיד סטטוטורי, אשר אחראית על ניקוז וטיפוח הנחלים באופן חיפה לחדרה. רשות הניקוז כפופה למשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא אריה שרון. המנהל הכללי הוא משה אייל שני. שטח רשות הניקוז כרמל הוא כחצי מיליון דונם, והיא הקטנה בארץ. הנחלים המרכזיים העוברים בשטח הרשות הם: דליה, עדה, תנינים, מהר"ל, ונעמן. משרדי הרשות ממוקמים בקיבוץ עין כרמל.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

מבין הפרויקטים שקידמה הרשות, ניתן למנות את:
* בלימת דליפת שמנים לנחל נעמן
* פיתוח נחל תנינים והסדרתו
* בנייה ותחזוקה של שבילי אופניים בנחלים השונים

== רשויות מקומיות בשטח הרשות ==
* הערים חיפה, טירת כרמל, זכרון יעקב, פרדס חנה כרכור וחדרה
* המועצות המקומיות עוספיא, דאליית אל כרמל, ג'סר א-זרקא, פוריידיס, אור עקיבא, כפר קרע ובנימינה-גבעת עדה
* המועצות האזוריות חוף כרמל, מגידו, אלונה ומנשה
* קיסריה

== קישורים חיצוניים ==
* 

== הערות שוליים ==

כרמל
קטגוריה:עספיא
קטגוריה:אור עקיבא
קטגוריה:חיפה
קטגוריה:טירת כרמל
קטגוריה:חדרה
קטגוריה:מועצה אזורית חוף הכרמל
קטגוריה:מועצה אזורית אלונה
קטגוריה:מועצה אזורית מנשה
קטגוריה:מועצה אזורית מגידו
קטגוריה:זכרון יעקב
קטגוריה:פרדס חנה-כרכור
רשות ניקוז ונחלים גליל מערבי

רשות ניקוז ונחלים גליל מערבי היא תאגיד סטטוטורי, אשר אחראי על ניקוז ושמירה על הנחלים בגליל המערבי. רשות הניקוז כפופה להנהלת ומליאת הרשות. הרגולטורים של הרשות הם משרד החקלאות והמשרד להגנת הסביבה. הרשות הוקמה בשנת 1997 כתוצאה מהרפורמה שבוצעה ברשויות הניקוז. יושב ראש הרשות הוא ראש מועצת מטה אשר לשעבר, יורם ישראלי. המנהלת הכללית היא אורלי גבישי-סוטו. שטח רשות ניקוז ונחלים גליל מערבי הוא 820,000 דונם שמאכלסים 450 אלף תושבים. הנחלים המרכזיים שעוברים בשטח הרשות הם חילזון, פקיעין, שגור, כבול, בית העמק, נעמן, געתון, בצת, כזיב, שעל ויסף.

הרשות פועלת מתוקף "חוק הניקוז וההגנה מפני שיטפונות" (1957), צו הניקוז (1960), אכרזת הניקוז (1996), וצו רשויות נחלים ומעיינות (2003).

מבין הפרויקטים שקידמה הרשות, ניתן למנות את:
* הטיפול בההצפות בחורף 20–2019 וטיפולי מניעה בחורף שלאחר מכן.
* הקמת מתקן ויסות מחצבת יחיעם.
* הקמת סכר אושרת 

== רשויות מקומיות בשטח הרשות ==
רשות ניקוז גליל מערבי מכילה בשטחה ארבעים ואחת רשויות מקומיות – יותר מכל רשות ניקוז אחרת בארץ.
* ערים: כרמיאל, מעלות-תרשיחא, עכו, סח'נין, טמרה, קריית מוצקין, קריית ביאליק ונהריה
* מועצות מקומיות: ירכא, כאוכב אבו אל-היג'א, בית ג'ן, אעבלין, כפר ורדים, יאנוח-ג'ת, דיר אל-אסד, דיר חנא, כאבול, כסרא-סמיע, מג'ד אל-כרום, אבו סנאן, בענה, שעב, מזרעה, ג'וליס, ג'דיידה-מכר, פקיעין, מעיליא, שלומי, ראמה, עראבה, פסוטה, סאג'ור, נחף וחורפיש
* מועצות אזוריות: מטה אשר, מעלה יוסף, מרום גליל ומשגב

== קישורים חיצוניים ==
* 

== הערות שוליים ==

גליל מערבי
קטגוריה:בית ג'ן
קטגוריה:ג'וליס
קטגוריה:חורפיש
קטגוריה:ירכא
קטגוריה:כסרא-סמיע
קטגוריה:מגדל תפן
קטגוריה:מועצה אזורית מטה אשר
קטגוריה:מועצה אזורית מעלה יוסף
קטגוריה:מועצה אזורית מרום הגליל
קטגוריה:מועצה אזורית משגב
קטגוריה:מעלות-תרשיחא
קטגוריה:נהריה
קטגוריה:סח'נין
קטגוריה:עכו
קטגוריה:קריית ביאליק
קטגוריה:קריית מוצקין
קטגוריה:ראמה (יישוב)
קטגוריה:שלומי